དྲ་ཐོག་རིག་གནས་བགྲོ་གླེང་ནི།སྟབས་བདེ་རང་དབང་ཅན་གྱི་བསམ་བློའི་གླེང་སྟེགས་ཤིག་ཡིན་པ་ལས།རང་དབང་གི་གོ་བ་དཀྱོགས་ལོག་ཏུ་འཁྱེར་ནས།རང་སྣང་གང་ཤར་གྱི་སྐད་ཆ་དག་བདག་མེད་དུ་གཡུགས་ཏེ་རྩོད་རྙོག་བཟོ་བ་དང་།མི་གཞིར་དམའ་འབེབས་པ།གྲགས་འདོད་སྒེར་ཁེ་གཉེར་བ།ཡི་གེའི་གད་སྙིགས་སྤུངས་པ་ཡིན་ན་ནི་རྩ་བ་དགུ་ནས་མ་འགྲིག་པ་རེད་ལ།རང་ཅག་ཚོ་སྣང་ཚུལ་ཕྱི་མ་དེར་གོམས་ཡོད་པས།རྣམ་པ་ཐམས་ཅད་དུ།བཙོག་པ་འཁོར་རྒྱུག་དང་ངན་པ་རུབ་འདུས་ཀྱི་རིག་གནས་མཁའ་དབུགས་དེའི་ནང་དུ་མི་ཐིམ་རྒྱུ་ཤིན་ཏུ་གལ།འུར་ཟིང་ཞོག་འདྲོག་གི་ཁོར་ཡུག་དེ་ནས།ཁྱོད་ཀྱིས་བདག་པོ་རང་གི་བློ་མིག་མི་འབོར་རྒྱུ་གཙོ་ལ།རང་ཉིད་བོད་ཅིག་ཡིན་པའི་བློ་མིག་དང་།མྱི་ཞིག་ཡིན་པའི་བློ་མིག་མི་འབོར་རྒྱུའང་དེ་བཞིན་དུ་གཙོའོ།།